cyanic-selkie/wikianc huggingface dataset:
Kiinan valtion laivanrakennusyhtymä
Maailman suurin sotalaivastojen rakentaja (2019)
Tukholman kansainvälinen rauhantutkimusinstituutti (SIPRI) arvioi laivanrakennus- ja aseteollisuuden aloilta keräämiensä tietojen perusteella epäsuorasti, että Kiinan valtion laivanrakennusyhtymä olisi kuulunut vuonna 2019 maailman kolmen suurimman sota-aluksia valmistavan yhtymän ja maailman 20 suurimman asevalmistajayrityksen joukkoon. SIPRI arvioi viime vuosien alustuotannon perusteella, että CSSC olisi kooltaan yhdysvaltalaisen Huntington Ingalls Industries -yhtiön, ranskalaisen Naval Groupin tai venäläisen OSK:n suuruusluokkaa, ja mahdollisesti näitä kaikkia suurempi. Kiinan kansanarmeijan laivaston meneillään oleva uudistamishanke myötävaikuttaa CSSC:n oletettuun korkeaan sijoitukseen aseteollisuusyritysten maailmanlistalla. SIPRIn joulukuun alussa 2020 julkaisemalla maailman 25 suurimman aseteollisuusyhtiön (2019) listalla CSSC ei kuitenkaan vielä ollut, koska SIPRI ei ollut onnistunut löytämään saatavilla olleista lähteistä riittävän täsmällistä kirjallista tietoa arviolleen kiinalaisen laivanrakennusyhtymän sotilaallisesta liiketoiminnasta. Laivanrakennusyhtymän on kuitenkin katsottu kuuluvan Kiinan viiden suurimman aseteollisuusyhtymän joukkoon.
Riippumaton yhdysvaltalainen Defence News -uutispalvelu esittää arvionsa maailman sadasta suurimmasta aseteollisuusyhtymästä liikevaihtoineen vuonna 2019. Uutispalvelu tarkastelee esityksessään kiinalaiskonsernia sen muodostaneiden kahden osakonsernista lukujen kautta. Niiden valossa Kiinan valtion laivanrakennusyhtymä oli vuonna 2019 liikevaihdolla arvioituna selkeästi maailman suurin sotalaivastojen rakentaja. Jo maailmanlistan 14. sijalla ollut osakonsernin (CSIC) kokonaisliikevaihto oli yhteensä 55,10 miljardia USD (2019), josta aseteollisuuden piiriin Defence News -uutispalvelu tulkitsi 20 prosenttia eli 11,02 miljardia dollaria. Toiseksi suurimpana sotalaivastojen rakentajana listataan Huntington Ingalls Industries, joka löytyi vertailun sijalta 19. Kiinan valtion laivanrakennusyhtymän toinen osakonserni (aiempi CSSC) on aseteollisuustilastossa sijalla 24 yhteensä 33,50 miljardin dollarin liikevaihdolla. Tästä aseteollisuuden osuuden uutispalvelu esittää olevan 5,36 miljardia USD (16 %). Koska osakonserneista muodostettiin uusi Kiinan valtion laivanrakennusyhtymä marraskuussa 2019, voidaan yhteenlaskemalla arvioida uuden konsernin kokonaissijoitusta aseteollisuudessa. Yhdistyneen laivanrakennuskonsernin kokonaisliikevaihdoksi saadaan 88,59 mrd. USD, josta konsernin aseteollisuuden osuus olisi 16,38 mrd. USD. Tämä yhteislukema toisi Kiinan valtion laivanrakennusyhtymän liikevaihdolla arvioiden maailman yhdeksänneksi suurimmaksi ja Kiinan kolmanneksi suurimmaksi aseteollisuuskonserniksi (2019).
Defence News -uutispalvelu lisäsi Kiinan valtion laivanrakennusyhtymän (CSSC) vuonna 2021 julkaistuun sadan suurimman aseteollisuusyhtymän listalleen. CSSC nousi tällä listalla maailman 10. suurimmaksi aseteollisuuskonserniksi. Konsernin vuoden 2020 liikevaihdoksi uutispalvelu esittää 66,91 miljardia USD, josta aseteollisuuden osuus osuusarviolla 20% olisi yhteensä 13,38 miljardia USD.
Varroapunkki
Varroapunkki (Varroa destructor) on mehiläisen ulkoloinen, joka vaurioittaa tarhamehiläisen toukkia ja aikuisia. Ensimmäisen kerran se löydettiin vuonna 1904 intianmehiläiseltä Kaakkois-Aasiassa. Se on levinnyt tarhamehiläisen mukana kaikkialla maailmaan 1960-luvulta alkaen, ja Suomessa sitä on havaittu vuodesta 1980.
thumb|left|270px|Varroapunkki mehiläiskuhnurin selässä, kiinnittyneenä keskiruumiiseen. Varroa destructor havaittiin vuonna 2000 omaksi lajikseen erotettuna Varroa jacobsonista. Aiemmin käytettiin tästä vaarallisemmasta punkistakin nimeä V. jacobsoni.
Muhammad Sa’id al-Sahhaf
Muhammad Sa’id al-Sahhaf (myös Muhammad Saeed al-Sahhaf jne., ; s. 1940 Hilla, Irak) on entinen irakilainen poliitikko ja diplomaatti. Hän oli paljon julkisuudessa työskennellessään maan tiedotusministerinä 2003 Irakin sodan aikana. Huhtikuussa 2003 Muhammad Sa’id julisti Irakin televisiossa amerikkalaisten sotilaiden tekevän joukoittain itsemurhia Bagdadin porteilla, vaikka taistelujen äänet olivat jo kuultavissa.
Ennen Irakin sotaa
Muhammad Sa’id al-Sahhaf liittyi vuonna 1963 Baath-puolueeseen ja työskenteli suurlähettiläänä Ruotsissa, Burmassa, YK:ssa ja Italiassa, jonka jälkeen vuonna 1992 palasi Irakiin maan ulkoministeriksi. Muhammadin ulkoministerikausi päättyi vuonna 2001 epäselvistä syistä, mutta hänen väitetään olleen epäpätevämpi kuin edeltäjänsä Tariq Aziz. Joidenkin lähteiden mukaan päätöksen takana oli Saddam Husseinin poika Udai Hussein.
Harriet Eriksson
Harriet Etelävuori (o.s. Eriksson, s. 30. maaliskuuta 1947 ) on suomalainen lentoemäntä ja malli. Hänet valittiin Miss Suomeksi vuonna 1969.
Muhammad Sa’id al-Sahhaf
Irakin sodassa
Ulkomailla Muhammad Sa’id al-Sahhaf tunnetaan hänen päivittäistä tiedotuksistaan Bagdadista Irakin sodan aikoina. Alussa Said tunnettiin nimellä "Bagdadin Bob". Tiedotukset olivat mielikuvituksellisia, värikkäitä ja valheellisia. Said väitti Irakin televisiossa 7. huhtikuuta 2003, ettei Bagdadissa ole amerikkalaisia joukkoja, että amerikkalaiset sotilaat tekevät joukolla itsemurhia Bagdadin porteilla ja että Saddamin mukaan "jumala grillaa vihollisten vatsat helvetissä", vaikka Bagdad kukistui kaksi päivää myöhemmin. Tästä hän sai yhdysvaltalaisissa viestimissä lempinimen ”Koominen Ali” – viittauksena toisen irakilaispoliitikon Ali Hasan al-Majidin liikanimeen ”Kemikaali-Ali” (Chemical Ali). Tiedotusministerin viimeinen esiintyminen virassa tapahtui 8. huhtikuuta, jolloin hän totesi amerikkalaisten joko antautuvan tai palavan tankkeihinsa.
Ajanpysäyttäjät
Ajanpysäyttäjät (Clockstoppers) on yhdysvaltalainen, vuonna 2002 ensi-iltansa saanut tieteisseikkailuelokuva.
Harriet Eriksson
Missinä
Miss Suomeksi valinnan aikaan Turussa asunut, ruotsia äidinkielenään puhunut Harriet Eriksson oli 21-vuotias merkonomi ja hän oli töissä laivanvarustamossa. Pituutta hänellä oli 175 senttimetriä. Erikssonin I perintöprinsessaksi valittiin 18-vuotias Päivi Raita ja II perintöprinsessaksi 20-vuotias Crista Oinonen.
Erikssonin kilpailuun ilmoittaneet ystävät saivat palkkioksi 1 000 markkaa. Miss Suomi voitti 2 000 markkaa, kaulakorun ja kookkaan pokaalin.
Missiurallaan Harriet Eriksson voitti Miss Skandinavia -kilpailun, sijoittui toiseksi Miss Universum -kilpailussa ja neljänneksi Miss Maailma -kilpailussa.
Työura
Työuransa Harriet Etelävuori on tehnyt lentoemäntänä, mutta hän teki samaan aikaan myös mallintöitä, ja oli jopa Eileen Fordin tunnetun mallitoimiston listoilla New Yorkissa. Etelävuoren mallinura kesti kaikkiaan noin 20 vuotta. Mallintöiden vähennettyä 1990-luvulle tultaessa hän jätti ne kokonaan ja työskenteli pelkästään lentoemäntänä.
Yksityiselämä
Harriet Eriksson avioitui vuonna 1969 Martti Etelävuoren kanssa. Pariskunta sai kaksi poikaa, joista vanhin on muusikko Niclas Etelävuori.
UTC-2
thumb|400px|Koko vuoden ajan UTC−2:ta käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC−2 on aikavyöhyke, joka on kaksi tuntia UTC±0-aikavyöhykettä jäljessä. Sitä käytetään noin 15–65 astetta läntistä pituutta. UTC−2 on käytössä muun muassa lähes koko Grönlannissa ja Brasilian saarilla.
Santacatarinanhirvikoira
Santacatarinanhirvikoira (veadeiro catarinense) on sukupuuttoon kuollut brasilialainen koirarotu. Sillä ei koskaan ollut FCI:n tunnustusta.
Ulkonäkö
Rotu oli lyhytkarvainen ja väriltään joko harmaa, kellanruskea (fawn) tai valkoinen. Sillä oli suuret, leveät ja pystyt korvat.
Alkuperä
Santacatarinanhirvikoira oli jalostettu kettukoirien ja vinttikoirien välisistä risteytyksistä, ja oli peräisin lähinnä Santa Catarinan osavaltiosta. Vaikka se olikin tyypillinen vinttikoira, kykeni se myös jäljestämään hajun perusteella kuten ajavat koirat.
Muhammad Sa’id al-Sahhaf
Irakin sodassa
Vaikka länsimaisissa tiedotusvälineissä Muhammad Sa’id al-Sahhafin valehtelu vaikutti lähinnä naurettavalta ja säälittävältä, asia oli erilainen sotaa vastustaneessa arabimaailmassa, jossa tiedotusvälineet katsoivat sotaa omasta näkökulmastaan, eikä esimerkiksi Syyrian televisio näyttänyt kuvia sotatapahtumien kulusta. Monille arabeille muun muassa Bagdadin miehittäminen tuli täytenä yllätyksenä, samoin se, että Muhammad Sa’id al-Sahhaf ja tiedotusvälineet olivat valehdelleet koko ajan. Lähi-idässä kielenkäyttö myös on värikkäämpää kuin länsimaissa.
Sodan jälkeen
Daily Mirror -sanomalehti kertoi 25. kesäkuuta 2003, että miehittäjäjoukot olivat pidättäneet tiedotusministerin Bagdadissa. Tietoa ei vahvistettu sotilaslähteistä, ja al-Sahhafin perhe kielsi vangitsemisen. Seuraavana päivänä al-Sahhaf esiintyi Dubaissa toimivan Al Arabiya -televisiokanavan haastattelussa, josta hänelle kerrotaan maksetun 200 000 dollaria. Muhammad kertoi amerikkalaisjoukkojen kuulustelleen häntä. Haastattelussa hänen esiintymisensä oli aivan toisenlaista kuin hänen tiedottaessaan sodan kulusta.
Viikunamanukki
Viikunamanukki (Manucodia chalybatus) on paratiisilintujen heimoon kuuluva varpuslintu.
Levinneisyys
Viikunamanukkia tavataan Indonesiassa ja Papua-Uudessa-Guineassa. Lajin on raportoitu olevan melko yleinen suurimmassa osassa levinneisyysaluettaan. Se on luokiteltu elinvoimaiseksi.
Vesajärvi (Somero)
Vesajärvi on Paimionjoen vesistöön kuuluva järvi Somerniemellä Somerolla.
Järvi kuuluu Paimionjoen lähdejärveen Painioon pohjoisesta laskevaan Vesanojan valuma-alueeseen, joka laskee Painioon pohjoisesta Somerniemen Vesanojan ja Keltiäisen kylien rajalla.
Yläinen Heinijärvi
Yläinen Heinijärvi on Pirkanmaalla Virroilla Heinäperän kylän lähellä sijaitseva järvi.
Vesajärvi (Somero)
Vesajärvi on tämän valuma-alueen suurin järvi. Se on muodoltaan pitkä ja kapea, likimain pohjois-etelä-suunnassa ja pituudeltaan noin 2 km Suurin leveys on noin 350 metriä. Järven valuma-alue on pääosin suo- ja metsämaata ja valuma-alueen sisään jäävät myös pienet Hongistonlampien metsälammet. Vakinaista asutusta ja viljelymaata on vain järven valuma-alueen pohjoislaidalla, Valkeaviidan kulmakunnalla Tammelan Letkun ja Somernienmen Salkolan kylien rajalla. Vapaa-ajan asutusta järven rannoilla sen sijaan on runsaasti.
Yläinen Heinijärvi
Maantietoa
Järven pinta-ala on 2,9 hehtaaria, se on 200 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesajärvi (Somero)
Järven vesi on humuspitoista, ruskeaa, lievästi sameaa ja melko hapanta.
Yläinen Heinijärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 130,7 metriä mpy.
UTC-2.30
thumb|400px|Koko vuoden ajan UTC−2.30:ä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC−2.30 on aikavyöhyke, joka on kaksi tuntia ja 30 minuuttia UTC±0-aikavyöhykettä jäljessä. Sitä käytetään vain kesäaikaan Kanadan provinsseista Newfoundland ja Labradorissa Newfoundlandin saarella ja Labradorin kaakkoisosassa.
Kolmas pyhä sota
Kolmas pyhä sota käytiin antiikin Kreikan kaupunkivaltioiden välillä vuosina 356–346 eaa. Sota käytiin Fokiin maakunnan asukkaiden sekä Theban, Boiotian ja Thessalian välillä. Sotaa kutsuttiin pyhäksi, koska sen taustalla oli Delfoin Apollonin temppelin hallinta. Sotaan sekaantui myös Makedonian kuningas Filippos II, joka näin saattoi kasvattaa omaa valtaansa Kreikassa. Sota alkoi pienestä kiistasta, mutta uhkasi lopulta laajeta koko Kreikan laajuiseksi.
Sodan kulku
Toisen pyhän sodan päätteeksi Delfoi jäi fokislaisten alaisuuteen vuonna 448 eaa. Epävarmaa rauhan aikaa kesti lähes sadan vuoden ajan. Rauha päättyi kun Theba liittolaisineen syytti vanhaa vihollistaan Fokista pyhäinhäväistyksestä. Theban mukaan Fokiksen maakunnan asukkaat olivat viljelleet Apollonille pyhitettyä maata. Fokis määrättiin maksamaan sakkoa, mutta Fokista hallitseva Filomelos kieltäytyi maksamasta sakkoa. Sen sijaan hän valtasi vuonna 355 Delfoin temppelin, otti sen rikkaudet ja varustautui sotaan. Sparta tuki salaa Filomelosta.
Theban liittolaiset Lokriksen maakunnasta yrittivät pakottaa fokislaiset lähtemään Delfoista, mutta fokislaiset löivät heidät. Theba julisti sodan Fokikselle vuonna 355. Thebalaiset löivät Filomeloon Neonin taistelussa vuonna 354 ja pakottivat fokislaiset jättämään Delfoin samana vuonna.
Makedonian kuningas Filippos II halusi lisätä valtaansa Kreikassa ja ryhtyi tukemaan Thebaa sodassa. Tämä pakotti Spartan ja Ateenan tukemaan Fokista. Filippoksen avulla Theba valloitti Fokiksen vuosina 351–347.
Vuonna 346 osapuolet tekivät rauhan: Filippos sai valtaansa Pohjois- ja Keski-Kreikan, mukaan lukien Thermopylain ja Delfoin. Neljäs pyhä sota syttyi vuonna 339 eaa.
Leena-Maaria Lamminen
Leena-Maaria Lamminen (s. 1. huhtikuuta 1978) on suomalainen pesäpalloilija. Lamminen edusti koko uransa Superpesiksessä Porin Pesäkarhuja. Lamminen saavutti yhden SM-kullan kaudella 2002 ja yhden SM-pronssin kaudella 2001. Lamminen pelasi kaksi Itä-Länsi-ottelua vuosina 2001 ja 2002. Hän pelasi ulkokentällä siepparina. Lamminen pelasi 170 Superpesiksen runkosarjan ottelua. Näissä otteluissa hän löi seitsemän kunnaria ja 43 tavallista juoksua, toi 217 juoksua ja keräsi 713 kärkilyöntipistettä. Lamminen pelasi 29 Superpesiksen ylemmän loppusarjan ottelua. Näissä otteluissa hän löi kaksi kunnaria ja yhden tavallisen juoksun, toi 41 juoksua ja keräsi 132 kärkilyöntipistettä.
Varroa jacobsoni
Varroa jacobsoni on mehiläisen ulkoloinen. Aiemmin tätä tieteellistä nimeä käytettiin varroapunkista, mutta vuonna 2000 todettiin, että Varroa destructor on erillinen, tarhamehiläiselle vaarallisempi laji.
0,999...
Se, että luvulla 1 on useampi kuin yksi esitystapa, ei ole mitenkään erikoista. Erinäköisillä luvuilla voi olla sama arvo, esimerkiksi 1 + 1 + 1 = 2 + 1 = 3 = 3/1 ja niin edelleen.
Todistuksia
Alla esitetyistä todistuksista kaksi ensimmäistä ovat maallikolle havainnollisimpia, mutta niissä oletetaan, että päättymättömiä desimaalilukuja voi laskea yhteen ja kertoa allekkain kuten päättyviä desimaalilukuja. Tämän täsmällinen todistaminen vaatisi suppenevien sarjojen tutkimista.
Geometriseen sarjaan perustuva todistus
Tämä todistus tosin edellyttäisi geometrisen sarjan summakaavan todistamisen, mutta se voidaan tässä yhteydessä sivuuttaa.
Täydellisyysaksioomaan perustuva todistusidea
Reaalilukujen täydellisyysaksiooman mukaan jokaisella ylhäältä rajoitetulla reaalilukujoukolla on reaalilukujen joukossa pienin yläraja eli supremum, joka on helppo osoittaa yksikäsitteiseksi. Tarkastelemalla joukkoa {0,9, 0,99, 0,999, ...} voidaan todeta, että se on ylhäältä rajoitettu, ja esimerkiksi antiteesillä osoittaa, että sen supremumeja ovat sekä 0,999... että 1. Supremumin yksikäsitteisyydestä seuraa tällöin että 0,999... = 1. Rationaalilukujen joukossa täydellisyysaksiooma ei päde, mutta koska 1 ja 0,999... ovat rationaalilukuja, yleistyy tulos automaattisesti myös rationaalilukujen joukkoon.
Johan Schmausser
Johan Fredrik Schmausser etunimet esiintyvät myös muodoissa Johann Friedrich (1827 Baijeri – 1904 Hämeenlinna) oli Baijerin Thalmannsfeldissä syntynyt ja Hämeenlinnassa ja Valkeakoskella toiminut oluttehtailija.
J. F. Schmausser muutti Ruotsiin nuorena ja siirtyi vuonna 1858 töihin Suomeen Hausjärven Ryttylään, jossa toimi Granbergin olutpanimo. Hän meni naimisiin 46-vuotiaana ruotsalaisen Josefina Thörnellin kanssa. Aluksi hän vuokrasi Hämeenlinnasta oluttehtaan, jonka osti 1883. Toisen oluttehtaan Schmausser oli perustanut 1876 Valkeakoskelle, jonne hän perheineen muutti 1891. Schmausser rakennutti Hämeenlinnaan 1902 huvilan, niin sanotun Schmausserin huvilan. Huvilassa perhe asui vain kaksi vuotta, sillä Schmausser kuoli 1904.
Josefina ja Johan Schmausserilla oli kolme yhteistä lasta ja yksi adoptoitu poika, jonka isä Schmausser oli. Adoptoitu poika Johan Wilhelm Schmausser (1860–1948) oli filosofian kandidaatti Helsingin yliopistosta ja eli perintönsä turvin Hämeenlinnassa. Fredrik Karl Schmausser (1873–1961) jatkoi isänsä työtä ja oli Valkeakosken oluttehtaan johtaja. Vuonna 1875 syntynyt Anna Schmausser eli naimattomana. Johanna Schmausser (1878–1908) oli naimisissa apteekkari Johan Gustafssonin kanssa Valkeakoskella.
Schmaussereiden iso omaisuus myytiin ensimmäisen maailmansodan aikana.
UTC-3.30
thumb|400px|Koko vuoden ajan UTC−3.30:ä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC−3.30 on aikavyöhyke, joka on kolme tuntia ja 30 minuuttia UTC±0-aikavyöhykettä jäljessä. Sitä käytetään vain normaaliaikaan Kanadan provinsseista Newfoundland ja Labradorissa Newfoundlandin saarella ja Labradorin kaakkoisosassa.
Diprotodon
Piirteet
vasen|200px|thumb|Queensland Museumissa oleva valu Diprotodonin luurangosta, joka on koottu Callabonna-järvesta tehdyistä löydöistä
Ulkonäöltään Diprotodon muistutti sarvetonta sarvikuonoa. Sen jalat kääntyivät vompattien lailla lievästi sisäänpäin. Sen etujaloissa oli voimakkaat kynnet, löydettyjen jalanjälkien perusteella tiedetään että sen jaloissa oli samanlainen karvoitus kuin vompateilla. Diprotodoneihin luokitellaan yleensä kolme lajia, mutta joidenkin tutkijoiden mielestä lajeja on saattanut olla jopa 20. Lajit erosivat toisistaan lähinnä koon perusteella, pienin oli noin puolet suurimman koosta. Diprotodon esiintyi tiettävästi koko Australian alueella lukuun ottamatta Tasmaniaa.
Häviäminen
Diprotodonin häviämisen syystä on esitetty useita teorioita. Sen häviäminen yhdistetään useissa teorioissa ihmisen toimintaan, näissä teorioissa esitetään että ihminen olisi hävittänyt lajin metsästämällä tai muuttamalla sen elinympäristöä esimerkiksi polttamalla metsää.
Misfits (täsmennyssivu)
Misfits voi tarkoittaa jotakin seuraavista:
Bobby Lashley
Franklin Roberto "Bobby" Lashley (s. 16. heinäkuuta 1976)) on yhdysvaltalainen entinen vapaaottelija sekä nykyinen showpainija ja painii nykyisin WWE:ssä Raw-brändissä paininimellä Bobby Lashley. Lashley on tällä hetkellä hallitseva WWE United States Championship mestari kolmannetta kertaa.
WWE 2005-2008
Lashley debytoi WWE:ssä vuoden 2005 loppupuolella ja vahvan alun jälkeen hän jo seuraavana vuonna voitti ensimmäisen WWE United States Championship mestaruutensa voittamalla JBL:n. Hän kuitenkin menetti sen jo parin kuukauden jälkeen Dave Finlaylle. Vuoden 2006 lopussa Lashley siirtyi ECW-brändin alaisuuteen, jossa hän voittikin heti ECW World Heavyweight Championship mestaruuden Extreme Elimination Chamber -tapahtumassa. Vuoden 2007 Wrestlemania 23 oteltiin "Battle of the Billionaires", jossa Vince McMahon ja Donald Trump ottelivat Hair vs. Hair ottelussa. McMahonia ottelussa edusti Umaga ja Trumpia Lashley. Lashley voitti ottelun ja Donald Trump, Stone Cold Steve Austinin avustuksella, leikkasivat McMahonin kaljuksi. Myöhemmin McMahon kosti Lashleylle huijaamalla häneltä ECW-mestaruuden itselleen, jonka Lashley voitti myöhemmin takaisin. Lopullisesti Lashley menetti ECW-mestaruutensa, kun hänet siirrettiin takaisin Raw-brändiin. Lashley loukkaantui ottelussa John Cenaa vastaan The Great American Bash tapahtumassa ja tämän tauon aikana Lashley vapautettiin WWE-sopimuksesta vuoden 2008 alussa.
Rimi Sen
Rimi Sen (oik. Shubhomitra Sen, s. 21. syyskuuta 1981 Kalkutta, Länsi-Bengali) on intialainen entinen näyttelijä. Hän näytteli pääasiassa hindinkielisissä elokuvissa.
Annikki Järvinen
Riitta Annikki Järvinen, o.s. Leino (s. 27. helmikuuta 1942 Tampere) on suomalainen kasvatustieteilijä ja Tampereen yliopiston aikuiskasvatuksen professori emerita. Hänen tutkimuksensa käsittelevät muun muassa lääketieteen opiskelijoiden terveys- ja tiedekäsityksiä, työelämän aikuiskoulutusta, työssä oppimista sekä aikuisten ja aikuiskasvattajien oppimis- ja kehitysprosesseja.
Rimi Sen
Kohu
Vuonna 2006 Sen esitti Internet-haastattelussa rasistisen kommentin mustista afrikkalaisista. Hän sanoi: ”Näyttelen elokuvassa herttaista ja kaunista tyttöä. Eniten pidän elokuvassa siitä, että vaikka siinä on neljä sankaria, minä olen ainoa sankaritar. Rohit Shetty on loistava ohjaaja. Hän saa mustan afrikkalaisenkin näyttämään kauniilta.” Ihmisoikeusjärjestöt ja rasisminvastaiset järjestöt Intiassa ja ulkomailla tuomitsivat Senin kommentin.
Bobby Lashley
Itsenäiset vuodet 2008-2018
WWE vuosien jälkeen Lashley ryhtyi freelancer-painijaksi, jona aikana hän kävi eri painitapahtumissa ja organisaatioissa ympäri maailman, kuten esimerkiksi Japanissa ja Meksikossa. Hetkellisesti hän oli mukana myös Total Nonstop Action Wrestling promootiossa vuosina 2009-2010, jossa hän otteli mm. Mick Foleyn, Kurt Anglen ja Kevin Nashin kanssa. Seuraavina vuosina Lashley kävi mm. Japanissa painimassa, mutta vuonna 2014 hän palasi takaisin TNA-ohjelmaan mukaan vuoteen 2018 asti. Lashley pääsi ottelemaan raskaan sarjan mestaruudesta ja hän voittikin TNAW World Heavyweight mestaruuden neljä kertaa.
Annikki Järvinen
Työsuhteet
Järvinen työskenteli vuosina 1968–2004 Tampereen yliopistossa, ensin Yhteiskuntatieteiden tutkimuslaitoksella korkeakoulupedagogiikan tutkimusassistenttina vuosina 1968–1971, lääketieteellisessä tiedekunnassa suunnittelijana ja terveydenhuollon lehtorina 1971–1989, kasvatustieteiden tiedekunnassa kasvatustieteen vs. apulaisprofessorina 1991–1992, aikuiskasvatuksen apulaisprofessorina 1996–1998 ja professorina 1998–2004. Järvinen ohjasi 17 väitöskirjaa vuosina 1998–2006. Järvinen toimi myös opetusministeriön lääketieteellisen tutkinnonuudistuksen ohjaus- ja seurantaryhmän suunnittelijana sekä korkeakoulupedagogisen koulutuksen suunnittelutoimikunnan suunnittelijana oman toimensa ohella 1970–1980-luvuilla. Hän toimi Jyväskylän yliopiston korkeakoulututkimuksen osastonjohtajana vuosina 1989–1991.
Bobby Lashley
Paluu WWE:hen 2018-
Lashley palasi kymmenen vuoden jälkeen WWE:hen huhtikuussa 2018 heti Wrestlemania 34 jälkeen. Alussa hän pääsi ottelemaan mahdollisuudesta päästä haastamaan Brock Lesnar WWE Universal Championship mestaruudesta finaaliin asti, mutta tämän turnauksen lopulta voitti Roman Reigns. Vuonna 2019 Lashley voitti itselleen WWE Intercontinental Champion mestaruuden Dean Ambroselta, mutta hävisi mestaruuden jo kuukautta myöhemmin Finn Bálorille Elimination Chamber-tapahtumassa Lashley voitti uudestaan Intercontinental-mestaruuden Bálorilta uusintaottelussa, mutta hävisi sen kuitenkin taas Bálorille Wrestlemania 35:ssä.
Vuonna 2020 Lashley liittoutui Montel Vontavious Porterin ja Shelton Benjaminin kanssa muodostaen The Hurt Business -ryhmän. Myöhemmin mukaan värvättiin myös Cedric Alexande. Saman vuoden elokuussa Payback-tapahtumassa hän voitti toista kertaa WWE United States Championship mestaruuden päihittämällä Apollo Crewsin. Lashley hävisi mestaruutensa Riddlelle vuoden 2021 Elimination Chamber tapahtumassa hallittuaan mestaruutta 175 päivää. Hieman myöhemmin Lashley onnistui voittamaan itselleen WWE Championship mestaruuden The Miziä vastaan. Mestaruuden myötä myös The Hurt Business -ryhmä hajotettiin erimielisyyksien vuoksi. Lashley menetti mestaruutensa Big E:lle, joka rahasti Money in the Bank voittonsa tämän ollessa heikoimmillaan. Lashley voitti hetkellisesti mestaruuden uudestaan voittamalla Brock Lesnarin vuoden 2022 Royal Rumblessa, mutta menetti mestaruuden muutaman viikon kuluttua Elimination Chamberissa, jossa hän myös loukkaantui. Palattuaan takaisin Lashley onnistui voittamaan kolmannen kerran WWE United States Championship mestaruuden Austin Theoryltä Money in the Bank-tapahtumassa.
Vapaaottelijana
Bobby Lashley on toiminut myös vapaaottelijana eri promootioissa WWE:stä lähtönsä jälkeen 2008. Kaiken kaikkiaan hän on otellut 17 kertaa, joista 15 on voittoja: 6 voittoa tyrmäyksellä, 6 voittoa luovutuksella ja 3 voittoa tuomariäänillä. WWE:hen paluun jälkeen vuonna 2018, hän ei ole enää otellut vapaaotteluja.
Annikki Järvinen
Aikuiskoulutuksen kehittäjänä
Aikuiskasvatuksen kilta ry. valitsi Järvisen vuoden 2005 aikuiskouluttajaksi. Hän jäi samana vuonna eläkkeelle.
Laajamittainen korkeakoulupedagogiikan edistämistyö alkoi Suomen yliopistoissa 1970-luvulla. Sen yhtenä tuotoksena oli Korkeakoulupedagogisen koulutuksen suunnittelutoimikunnan komiteanmietintö vuonna 1979. Maan ensimmäinen korkeakoulupedagogiikan tutkimusassistentuuri perustettiin Tampereen yliopistoon. Tehtävään valittiin syksyllä 1967 vastavalmistunut psykologi Annikki Järvinen. Hän perusti avukseen korkeakoulupedagogisen työryhmän eli kope-työryhmän, joka on toiminut 1980-luvun alusta asti ja jossa on ollut jäseniä kaikista tiedekunnista. Lääketieteellisessä tiedekunnassa saatiin kehitettyä moderni opetussuunnitelma, joka oli nykyisen ongelmaperustaisen opetussuunnitelman alku. Järvinen toimi tämän jälkeen opetusministeriön lääketieteen opintojen suunnittelutoimikunnan suunnittelijana ja sihteerinä, ja hänellä oli myös valtakunnallisia koulutustehtäviä. Vuosina 1989–1991 Järvinen toimi Jyväskylän yliopiston korkeakoulututkimuksen osaston johtajana. Tämän jälkeen hän palasi Tampereelle ja järjesti siellä korkeakouluopetuksen ensimmäisen kansainvälisen laadunarvioinnin konferenssin 1995. Järvisen tutkimusteemat suuntautuivat 1990-luvun kuluessa vielä vahvemmin aikuisopiskelijoihin ja työelämään, ja näiden teemojen parissa hän työskenteli eläköitymiseensä saakka.
Wein
Wein on muun muassa seuraavien henkilöiden sukunimi:
Metal Gear Acid
Metal Gear Acid (myös Metal Gear Ac!d) on Shinta Nojirin ohjaama ja Konamin julkaisema vuoropohjainen hiiviskelypeli, joka on julkaistu vuonna  PlayStation Portablelle. Pelin tarina ei virallisesti kuulu Metal Gear -sarjan juonijatkumoon. Pelille on ilmestynyt myös jatko-osa, Metal Gear Acid 2.
Juoni
Vuonna 2016 terroristit kaappaavat lentokoneen, joka kuljettaa seuraavaksi Yhdysvaltain presidentiksi povattua senaattori Viggo Hachia. Terroristit vaativat Yhdysvaltain hallitukselta jotakin, joka kulkee nimellä "Pythagoras". Yhdysvaltain hallitus saa nopeasti selville, että "Pythagoras" on Afrikassa sijaitsevan Molonin tasavallan salainen sotilasprojekti, jonka takana on Lobito-suuryhtiö. Terroristit uhkaavat surmata Hachin, elleivät he saa Pythagorasta muutaman vuorokauden sisällä.
Molonin hallitus kieltäytyy tekemästä yhteistyötä Yhdysvaltojen kanssa, joten amerikkalaiset lähettävät erikoisjoukkoja hakemaan Pythagoraan. Molonilaiset kuitenkin surmaavat pian joukon jäsenet, joten Yhdysvaltain hallitus joutuu värväämään eläkkeelle siirtyneen palkkasoturin Solid Snaken tunkeutumaan Lobiton laboratorioon Molonissa, pelastamaan senaattorin ja ottamaan selvää Pythagoraan todellisesta luonteesta.
Khopesh
Alkujaan khopesh on peräisin Mesopotamiasta. Miekan ensimmäiset prototyypit mainitaan ns. Vulturesin steelassa, joka ajoittuu 2500-luvulle eaa. ja sitä käyttivät Sumerin kuninkaat. Egyptiin khopesh tuli hyksojen mukana noin 1500-luvulla eaa. .
Khopesh oli yleinen faaraoiden vallan symboli: faaraoita kuvataan joko käyttäessään khopeshia vihollisiensa lyömiseen tai saavan khopesh jumalilta. Tutankhamonin haudasta löydettiin pronssinen khopesh, mutta aseen uskotaan olleen sotilaskäytössä jo monin paikoin vanhentunut, joten miekka on todennäköisesti ollut symbolinen hautalahja.
Spanish Bars
Spanish Bars on Paul Oxley's Unit -yhtyeen vuonna 1981 levyttämä kappale. Kappaleen säveltäjä ja sanoittaja on yhtyeen keulahahmo Malcolm Campbell, taiteilijanimeltään Paul Oxley. Singlejulkaisun jälkeen kappale valittiin myös yhtyeen esikoisalbumille Living in the Western World.
Kappaleesta on tehty ainakin neljä suomenkielistä versiota. 1992 yhtye nimeltään Kissojen Taivas levytti Virpi Blomin käännöksen nimellä Espanjan Baarit. Hanna Ekola levytti vuonna 1994 oman sanoituksensa nimellä Lämmintä pakkaspäivää herra H ja Marita Taavitsainen levytti vuonna 2007 Kalle Kivimäen sanoituksen Taas Espanjaan. Näiden lisäksi Iskias-yhtye on levyttänyt vuonna 2007 Poko Rekordsille hard rock -version kappaleesta nimellä Huomisen Kyynel.
Helsinkiläinen metalliyhtye Fire Action on levyttänyt kappaleen alkuperäisillä englanninkielisillä sanoilla.
Lord Randall
pienoiskuva|380px|Sovitus ”Lord Randallin” ensimmäisestä säkeistöstä. ”Lord Randall” on alun perin todennäköisesti skotlantilainen balladi, josta on löydetty muunnelmia ympäri Eurooppaa. Eri versiot eroavat toisistaan sanoitukseltaan, ja myös päähenkilön nimi vaihtelee, mutta perusasetelma on yleensä sama: päähenkilö myrkytetään, ja yleensä myrkyttäjä on hänen rakastajattarensa.
”Lord Randall” on vain yksi monista nimistä, jolla laulu tunnetaan. Muita nimiä ovat ”Lord Rendal”, ”Lord Ronald”, ”Jimmy Randal”, ”Jimmy Randolph”, ”Jimmy Ransome”, ”The Croodlin Doo”, ”King Henry”, ”My Son” ja ”Tiranti, my love”. Myös laulu nimeltä ”Billy Boy” perustuu siihen. Saksankielinen muunnelma laulusta on nimeltään ”Grossmutter-Schlangenkoechin”, ja myös Italiasta, Hollannista, Tanskasta, Ruotsista, Unkarista ja Islannista on löydetty muunnelmia.
Walter Scott ehdotti, että laulu kertoisi Morayn jaarlin Thomas Randolphin kuolemasta. Häntä pidetään Robert I Brucen veljenpoikana, joskaan siitä ei ole varmoja todisteita. Thomas Randolph kuoli 1332 Mussellburoughissa samaan aikaan kun maata uhkasi Englannin armeijan hyökkäys. Uskomuksen mukaan Randolphin rakastajatar olisi ollut englantilainen vakooja, joka murhasi hänet myrkyttämällä.
Bob Dylan lainasi laulun sanoituksen rakenteen vuonna 1963 julkaistuun ”A Hard Rain’s A-Gonna Fall” -kappaleeseensa.
Hoikkalampi (Virrat)
Hoikkalampi on Pirkanmaalla Virroilla Heinäperän kylän lähellä sijaitseva lampi.
Maantietoa
Lammen pinta-ala on 1,3 hehtaaria, se on 200 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Lammen vedenpinnan korkeus on 140,6 metriä mpy.
Risto Oja-Lipastin yhtye
Risto Oja-Lipastin yhtye, nyk. Oja-Lipasti Band, on 1960-luvulta alkaen toiminut suomalainen iskelmä- ja tanssimusiikkia soittava orkesteri. Vuonna 2014 sen johtaja, ilmajokelainen Risto Oja-Lipasti palkittiin Sisu-palkinnolla pitkästä ja johdonmukaisesta, edelleen jatkuvasta työstä suomalaisen tanssikulttuurin hyväksi.
Risto Oja-Lipastin ohella yhtyeessä on vuosikymmenien varrella soittanut myös hänen veljiään, kuten Rauli ja Reijo. Yhtyeen laulusolistina esiintyy usein Raulin vaimo Reetta Oja-Lipasti, ja muina solisteina ovat viime vuosina vierailleet muiden muassa Anniina Mattila, Kaija Lustila, Marko Maunuksela ja Juha Hautaluoma.
Vuonna 1978 yhtye laulusolisteinaan Alpo Juvonen ja Jussi-Pekka ”Justus” Koskiranta teki Finnlevylle LP-levyn Pohjanmaan poikia, joka sisältää muun muassa Toivo Kärjen ja Rauno Lehtisen sekä albumin tuottajan Lasse Lintalan sävellyksiä. Reetta Oja-Lipasti levytti MTV-Musiikille vuonna 1994 albumin Nautin elämästä.
Historiaa
Yhtye sai alkunsa, kun musiikkia harrastavan Oja-Lipastin perheen piano- ja trumpettitunteja ottanut esikoispoika ei päässyt kosketinsoittajaksi Markku Tuurin yhtyeeseen vuonna 1967. Hän perusti oman yhtyeen, jonka basistina toimi pitkään veli Rauli ja rumpalina veli Reijo. Laulusolistiksi saatiin Alpo Juvonen, ja keikkamyyjänä ja autonkuljettajana toimi perheen isä. Tanssilavakulttuurin kultaisina vuosina esiintymisiä riitti, ja yhtye säesti muun muassa Irwin Goodmania, Rauli ”Badding” Somerjokea, Kari Tapiota, Eila Pienimäkeä, Paula Koivuniemeä ja Sammy Babitzinia.
1960-luvulta 2010-luvulle yhtyeen riveissä on nähty viitisenkymmentä muusikkoa. Kesällä 2019 50-vuotisjuhlakonserttiinsa valmistautuvan yhtyeen jäseninä olivat Risto Oja-Lipastin lisäksi Hannu Kuismanen, Ari Perälä ja Riston poika Ilari Oja-Lipasti.
Sotaelokuva
pienoiskuva|400x400px|The Battle of the Somme (1916) Sotaelokuva on elokuva, joka kertoo sodasta ja sen tapahtumista. Se voi olla dokumentti tai fiktiivinen elokuva. Usein yhdysvaltalaisten sotaelokuvien tapahtumat sijoittuvat toiseen maailmansotaan tai Vietnamin sotaan. Esimerkkinä elokuvat Pelastakaa sotamies Ryan, Yksi silta liikaa, Full Metal Jacket, Ilmestyskirja. Nyt, Veteen piirretty viiva ja Taistelutoverit-sarja. Sotaelokuvat ovat yleensä toimintaelokuvia realistisempia.
Toisen maailmansodan aikana sotaelokuvat olivat yhdysvaltalaisen elokuvateollisuuden yleisin lajityyppi ja osa psykologista sodankäyntiä. Elokuvateollisuuden ja valtion yhteistyötä koordinoi Office of War Information. Sen johtajan mukaan ”helpoin tapa ujuttaa propagandaideoita melkein kaikkien ihmisten mieliin on antaa niiden kulkea viihde-elokuvan kaltaisen median läpi. Silloin ihmiset eivät tajua, että heille syötetään propagandaa.”
Toisen maailmansodan jälkeen aina 1960-luvulle Yhdysvaltain armeija kuvattiin lähes aina positiivisessa sävyssä. Vaikka sodan jälkeen elokuvateollisuus ei ollut valtion kontrollissa, armeija suosi niitä elokuvia, jotka puolustusministeriön Motion Picture Production Office hyväksyi. Tämä tapahtui tarjoamalla miehiä, kalustoa ja kuvauspaikkoja soveliaille elokuville. Harvoja sotaan kriittisesti suhtautuneita elokuvia olivat esimerkiksi Montezuma (Halls of Montezuma, 1951) ja Robert Aldrichin Helvetti 1944 (Attack!, 1956). Brittielokuvassa kriittisesti sotaan alettiin suhtautua jo 1950-luvulla, esimerkkinä menestynyt Kwai-joen silta (1957).
Korean sota ei ole ollut suosittu elokuvan aihe. Hollywoodissa siitä tehtiin 55 elokuvaa, jotka noudattivat pääasiassa aiempia kaavoja. Niitä varten jopa kaivettiin arkistoista vanhoja käsikirjoituksia, jotka sovitettiin uuteen tilanteeseen.
Nykyaikana Irakin sota on ollut aiheena monissa sotaelokuvissa, kuten The Hurt Lockerissa ja Green Zonessa.
Suomalainen sotaelokuva Tuntematon Sotilas vuodelta 1955 on maan kaikkien aikojen katsotuin elokuva. Elokuvan uudelleen filmatisoinnit vuosilta 1985 ja 2017 ovat myös keränneet erittäin paljon katsojia.
Mauno Rosendal
Rosendal opiskeli filosofian kandidaatiksi, hankki opettajanpätevyyden ja toimi Oulussa oppikoulun opettajana ja rehtorina. Omana aikanaan Rosendal tuli kansallisesti tunnetuksi ensimmäisen sortokauden suomalaisaktivistina, joka joutui maastakarkotettuna oleskelemaan Ruotsissa. Palattuaan hän osallistui vuosien 1905–1906 säätyvaltiopäiville. Eduskuntaan hänet valittiin kerran, vuoden 1908 vaaleissa.
Rosendalilla oli voimakas uskonnollinen vakaumus. Hän liittyi herännäisyyteen ja toimi aktiivisesti yhteistyössä Wilhelmi Malmivaaran kanssa muun muassa Hengellisessä Kuukauslehdessä ja Kustannusosakeyhtiö Herättäjässä. Rosendalin kirjallisen tuotannon pääteos on neliosainen herännäisyyden historia.
Opinnot
Rosendal kävi lukion Hämeenlinnassa ja tuli ylioppilaaksi 1868. Hän opiskeli pääaineenaan yleistä historiaa ja muina aineina muun muassa filosofiaa, kirjallisuutta, latinaa ja suomea. Filosofian kandidaatin tutkinnon hän suoritti vuonna 1873. Valmistuttuaan hän hoiti yhden lukuvuoden isänsä opettajanvirkaa Tampereella ja ryhtyi samalla hankkimaan uskonnonopettajan pätevyyttä opiskelemalla dogmatiikkaa, etiikkaa ja kirkkohistoriaa. Lukuvuonna 1874–1875 hän kuunteli uskonnonopetusta ja antoi näytetunteja Helsingin ruotsalaisessa normaalilyseossa. Koulun rehtori ja uskonnonopettaja oli nuorena herännäispappien joukkoon kuulunut Alfred Kihlman, joka arvioi Rosendalin opetustaidot erinomaisiksi. Syksyllä Rosendal ryhtyi taas hoitamaan isänsä virkaa ja pääsi vasta seuraavana keväänä suorittamaan teologisten aineiden tutkinnon ja antamaan opetusnäytteet uskonnon lehtorin virkoja varten. Kasvatusopin tutkinnon hän suoritti keväällä 1877.
Koulumies
Pian opettajaksi pätevöidyttyään Rosendal nimitettiin Oulun ruotsalaisen lyseon uskonnon ja ruotsin lehtoriksi. Opetustyönsä ohella hän osallistui suomenkielisen opetuksen kehittämiseen. Hän oli jäsenenä uuden Oulun suomalaisen yksityislyseon johtokunnassa ja vuonna 1879 perustetun Oulun suomalaisen tyttökoulun johtokunnassa. Lisäksi hän ylläpiti suomalaista valmistavaa koulua lyseota ja tyttölyseota varten.
Oulun suomalaisen klassisen lyseon vastaavaan tehtävään Rosendal siirtyi 1888 toimien vuodesta 1890 kyseisen koulun rehtorina. Innokkaana suomalaisuusmiehenä Rosendal halusi luoda Ouluun venäläisvaikutteisesta valtiovallasta riippumattomamman koulun niin tytöille kuin pojille. Hänen aktiivisen toiminnan ansiosta perustettiin Ouluun vuonna 1902 yksityinen suomenkielinen oppikoulu Oulun suomalainen yhteiskoulu. Mauno Rosendalista tuli myös yhteiskoulun ensimmäinen rehtori, jota tehtävää hän hoiti aina kuolemaansa saakka eli vuoteen 1917. Rosendalin opetustoiminnalle on sanottu olleen tyypillistä syvä uskonnollisuus ja isänmaanrakkaus. Rehtorintoimensa alkuvuosina hän oli ankara ja kiivastui helposti, mutta saattoi myös pyytää oppilailta kiivastumistaan anteeksi. Myöhemmin hänen luottamuksensa oppilaisiin kasvoi ja vastakkainasettelu lieveni.
Herännäisjohtaja
Mauno Rosendalin lapsuuskodin uskonnollisuus oli lähellä herännäisyydestä erkaantunutta evankelisuutta. Rosendalin isä muun muassa avusti evankelisen liikkeen johtohahmoa F. G. Hedbergiä kirjallisissa töissä. Rosendalin vanhemmat varoittelivat poikaansa pietismistä, jota nimitystä tuohon aikaan käytettiin herännäisyydestä.
Syvempi uskonnollinen vakaumus Rosendalille kehittyi kuitenkin vasta hänen Oulun-vuosinaan, jolloin hänen elämäänsä ahdistivat niin läheisten kuolemat kuin taloudelliset vaikeudetkin. Hänelle läheisiä uskonnollisia persoonallisuuksia olivat Augustinus, Martti Luther ja Søren Kierkegaard. Suuren uskonnollisen murroksen aiheutti Rosendalien seitsenvuotiaan tyttären kuolema 1886.
Mauno Rosendal joutui herätysliikkeiden kanssa tekemisiin Ouluun muutettuaan. Lestadiolaisuus levisi 1870- ja 1880-luvuilla voimakkaasti ja sillä oli paljon kannattajia Oulussakin. Eräässä artikkelissaan Rosendal arvioi lestadiolaisuuden lahkoksi ja näkee sen käsityksissä muiden protestanttisten lahkojen tavoin yhtymäkohtia katolisuuteen. Samalla hän toteaa, että lahkolaisten keskuudessa on paljon todellista kristillisyyttä, josta kirkon muilla jäsenillä olisi oppimista.
Herännäisyyteen Rosendal sai tuntumaa Oulussa 1880-luvun alussa, jolloin perheen tuttavapiiriin kuuluivat mm. J. I. Berghin tytär Mimmi Bergh sekä N. G. Malmbergin tytär Lydia Theslöff. Tyttären kuoleman jälkeen Rosendalit alkoivat osallistua Oulun heränneiden seuroihin, joissa luettiin Raamatun lisäksi heränneiden suosimia Anders Nohrborgin, Björkqvistin ja Berghin postilloita. Samoihin aikoihin Rosendal erkani Oulun seurapiirielämästä. Hän tutustui myös Kiuruvedellä apupappina työskentelevään Wilhelmi Malmivaaraan, joka oli N. G. Malmbergin poika.
1890-luvulle tultaessa Rosendalin yhteydet etenkin Kalajokilaakson herännäisyyteen tiivistyivät. Hänestä tuli varsin pian herännäisliikkeen keskeinen henkilö yhdessä Wilhelmi Malmivaaran kanssa. Uskonnollisen kirjallisuuden julkaisutoimintaa varten hän yhdessä Malmivaaran kanssa teki aloitteen kustannusosakeyhtiön perustamisesta hengellisen kirjallisuuden, kuten vanhojen postillojen, julkaisemista varten. Kustannusosakeyhtiö Herättäjä perustettiin Ylivieskassa 6. heinäkuuta 1892. Rosendalista tuli yhtiön johtokunnan ensimmäinen puheenjohtaja. Vuonna 1893 hän ryhtyi Malmivaaran rinnalla toimittamaan tämän 1888 perustamaa Hengellistä Kuukauslehteä. Rosendal oli Herättäjän vuosijuhlien vakiopuhujia. Rosendal oli Kalajoen rovastikunnan maallikkoedustajana kirkolliskokouksessa 1893, jonka keskeisiä kysymyksiä oli katekismuksen uudistaminen. Rosendal kannatti uudistusesitystä.
Herännäisyyden historioitsija
Rosendal tuli tunnetuksi laajasta uskonnollisten kirjojen tuotannostaan. Hänen ensimmäinen teoksensa oli Sananen kiusatuille sieluille, joka ilmestyi Herättäjän kustantamana jouluksi 1892. Rosendalin uskonnollisista teoksista tunnetuin lienee vuonna 1889 ilmestynyt Silmäyksiä ristin tien salaisuuteen Johannes Kastajan elämäkerran valossa, josta on ilmestynyt neljä painosta, uusin 1982.
Hänen pääteoksenaan pidetään laajaa neliosaista historiateosta, joka käsittelee herännäisyyden vaiheita 1800-luvulla. Suomen herännäisyyden historia XIX:llä vuosisadalla ilmestyi vuosina 1902–1917.
Rosendal alkoi suunnitella kirkkohistoriaan liittyviä kirjallisia töitä jo 1880-luvun alkupuolella. Hänen ensimmäisenä hankkeenaan oli aluksi kansantajuinen kirkkohistorian esitys, myöhemmin kirkkohistoriaan liittyvien kertomusten kokoelma. Kaksiosainen Kertomuksia kirkkohistorian alalta ilmestyi 1887 ja 1890.
Herännäishistorian aineiston keruu
Herännäisyyden historiateoksen kirjoittaminen alkoi herännäisyyteen liittyvän muistitiedon keruulla, jota varten senaatti oli myöntänyt apurahan. Rosendal teki ensimmäisen ja pisimmän keräysmatkansa vuonna 1896. Hänen käyntikohteitaan Pohjanmaalla olivat Ylivieska, Alavieska, Kalajoki, Nivala, Haapajärvi ja Pyhäjärvi. Savossa hän kävi Lapinlahdella, Kuopiossa sekä Nilsiässä. Savosta Rosendal matkusti Karjalaan käyden Liperissä, Joensuussa, Jaakkimassa, Kirvussa, Viipurissa, Taipalsaarella ja Lappeenrannassa. Sieltä hän matkusti Porvooseen ja Helsinkiin arkistotutkimuksia varten. Helsingistä hän jatkoi Hämeenlinnan kautta Turkuun, josta käsin hän kävi keräämässä tietoja rukoilevaisuudesta. Ensimmäisellä matkallaan Rosendal tapasi muun muassa Paavo Ruotsalaisen tyttären, Jonas Laguksen vävyn ja Lauri Stenbäckin sisaren. Karjalassa hän sai tietoja muun muassa Henrik Renqvististä ja J. F. Berghistä. Helsingissä hän tutustui Juhani Ahoon, joka tarjosi oman kirje- ja aineskokoelmansa Rosendalin käytettäväksi. Porvoossa suorittamiensa arkistotutkimusten perusteella hän päätyi rajamaan työnsä parhaiten tuntemaansa 1800-luvun herännäisyyteen, koska varhaisemman herännäisyyden käsittely olisi aineiston laajuuden ja hajanaisuuden takia ollut liian työlästä. Toisen matkan Rosendal suoritti saman vuoden kesällä Kainuuseen käyden Kajaanissa, Ristijärvellä ja Sotkamossa.
Teoksen kirjoittaminen ja vastaanotto
Opettajantoimi ja poliittinen toiminta veivät Rosendalin aikaa niin paljon, että sai sen ensimmäisen osan painokuntoon vasta syksyllä 1901. Kirja ilmestyi 1902. Sen ruotsinkielinen käännös ilmestyi 1903. Teos sai pääasiassa kiittäviä arvioita sekä herännäisyyden piiristä että sen ulkopuolelta. Uudessa Suomettaressa kirjan arvosteli Yrjö-Koskinen ja Päivälehdessä Juhani Aho. Kummankin arvion sävy oli myönteinen. Yrjö-Koskinen katsoi kuitenkin Matthias Akianderin aineskokoelman nojalla, että Rosendal yliarvioi Lapinlahden Savojärvellä vuonna 1796 ilmenneen hurmoskohtauksen merkitystä. Aho oli omassa arviossaan samalla kannalla. Vartijassa kirjoittanut kirkkohistorioitsija, piispa Herman Råbergh olisi odottanut pietismin historiallisen taustan parempaa selvitystä.
Kolmas osa kattoi vuodet 1845–1852. Se käsittelee Paavo Ruotsalaisen viimeisiä vuosia ja N. G. Malmbergin asemaan kohdistunutta kiistelyä, jonka tuloksena suurin osa papeista erosi liikkeestä. Kiistanalainen aihe näkyy kolmannen osan saamissa arvosteluissa. Arvostelijoista Vartijaan kirjoittanut L. H. Sandelin ja Kotimaan Antti J. Pietilä moittivat Rosendalia objektiivisuuden puutteesta ja liiasta myötämielisyydestä Malmbergia kohtaan. Pääosin Pietilä suhtautui teokseen myönteisesti.
Neljännen osan Rosendal kirjoitti jo vanhuuden väsymystä tuntien. Käsikirjoitus valmistui helmikuussa 1917 työn kestettyä 21 vuotta. Edellisen osan saaman kritiikin vaikutuksesta hän käsitteli nyt Malmbergia kriittisemmin, mikä herätti kummastusta herännäispiireissä ja sai Malmbergin tyttären Julia Rantasen kirjoittamaan Rosendalille mielipahaa moittivan kirjeen. Pääosin suhtautuminen oli kuitenkin herännäisyyden piirissäkin myönteistä.
Rosendalin historiateos on hänen kirjallinen päätyönsä. Herännäisyyden julkisuuskuvaa tutkinut tohtori Ilkka Huhta arvioi, että teoksella on edelleen tutkimuksellista arvoa ainutlaatuisten perimätietojen säilyttäjänä. Se toi myös herätysliikkeet osaksi kansallista historiankirjoitusta.
Poliittinen vaikuttaja
Mauno Rosendal tuli kansallisesti näkyväksi hahmoksi ensimmäisen sortokauden aikana. Poliittisesti hän oli venäläistämispolitiikkaa vastustavan perustuslaillisen ryhmän eturivin miehiä sekä kagaalin jäsen. Hän organisoi tuomiorovasti A. G. Wallinin kanssa vuonna 1901 nimienkeruun senaatille osoitettuun adressiin, jolla vastustettiin uutta asevelvollisuuslakia. Adressiin kertyi yli 90 000 nimeä, niistä kolmannes Oulun läänistä. Vaikka laki astui voimaan, Rosendalin innostamiin kutsuntalakkoihin osallistui Oulun läänistä peräti 84 % asevelvollisista.
Toiminta kagaalissa johti Rosendalin karkotukseen. Marraskuussa 1902 hän toimi Helsingissä kagaalin järjestämän salaisen kansalaiskokouksen puheenjohtajana. Vuoden 1903 alussa hän myönsi asian kouluylihallituksen sitä häneltä tiedusteltua. Tästä syystä hänet määrättiin pyytämään eroa virastaan, mihin Rosendal ei suostunut. Heinäkuussa hän karkotuskäskyn saatuaan matkusti Tukholmaan. Syyskuussa kenraalikuvernööri Bobrikov erotti hänet virasta.
Maanpakolaisvuotensa Rosendal vietti pääosin Uppsalassa kirjoittaen herännäisyyden historiaa. Sen lisäksi hän osallistui suomalaisten poliittiseen toimintaan. Hän kävi Uppsalasta käsin kreivi Carl Mannerheimin ja Eugène Wolffin kanssa Darmstadtissa jättämässä keisari Nikolai II:lle karkotettujen adressin, joka käsitteli Venäjän Suomen-politiikkaa. Vuonna 1904 hän toimi puheenjohtajana Bodenin kokouksessa. Hän osallistui myös maanalaisen Fria ord -lehden toimittamiseen. Suomeen Rosendal palasi tammikuussa 1905. Suurlakon aikana Mauno Rosendal oli Oulussa työväestön ja säätyläisten muodostaman kansanvaltuuskunnan puheenjohtaja
Scooby-Doo (hahmo)
Scoobert ”Scooby”-Doo on kuvitteellinen koira, joka esiintyy nimikkohahmona Scooby-Doo-televisiosarjoissa ja -elokuvissa. Scooby-Doo on tanskandoggi, jonka paras ystävä on Shaggy Rogers (joissakin suomennoksissa Nuhru).
UTC-3
thumb|400px|Koko vuoden ajan UTC−3:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC−3 on aikavyöhyke, joka on kolme tuntia UTC±0-aikavyöhykettä jäljessä. Sitä käytetään noin 15–75 astetta läntistä pituutta. UTC−3 on käytössä muun muassa lähes koko Grönlannissa, Itä-Kanadassa ja suuressa osassa Etelä-Amerikkaa.
Kaliforniantötteröt
Kaliforniantötteröt (Darlingtonia) on tötterökasvien (Sarraceniaceae) heimoon kuuluva pieni kasvisuku. Sukuun kuuluu ainakin yksi laji: kaliforniantötterö (Darlingtonia californica). Sen lisäksi sukuun on kuvattu neljä muutakin lajia, mutta niiden taksonominen asema on toistaiseksi epäselvä.
Robert Brewer (taitoluistelija)
Brewer sijoittui neljänneksi Yhdysvaltain mestaruuskilpailuissa vuosina 1957–1958 ja vuosina 1959–1960 kolmanneksi.
Talviolympialaisten 1960 jälkeen hän vetäytyi kilpailuista ja liittyi jäänäyttelyyn kerätäkseen rahaa lääkäriopintojansa varten. Brewer halusi olla lääkäri ja lentäjä. Brewer liittyi myös merijalkaväen joukkoihin ja hänestä tuli lopulta merijalkaväen hävittäjälentäjä. Hän sai myös lääkärintutkinnon harjoittelemalla psykitrina Arizonassa.
Havaijin sinetti
thumb|300px|Havaijin sinetti (1959–) Havaijin sinetti on Yhdysvaltain osavaltio Havaijin virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.